Hvordan invitere politikere til panelsamtale/debatt under lokale arrangementer om familiefattigdom?

* Bestem dere først for målet med invitasjonen og politikerdelen under arrangementet. Skal dere ha en bred debatt der mange partier deltar og der målet er å få fram så mange meninger som mulig, eller vil dere ha færre og gi mer taletid til de som deltar? Gå gjennom hvilke partier og politikere dere tenker at dere bør invitere. Dere for eksempel velge mellom en bred panelsamtale/debatt med mange partier, dere kan invitere kun de største partiene, eller dere kan gjennomføre en ordførerdebatt. For å skape en dynamisk og interessant panelsamtale/debatt er det lurt å velge politikere og partier med ulike meninger.
* Send invitasjon per e-post i god tid før arrangementet. Sjekk på partienes hjemmesider for å finne kontaktinformasjon. Kommunens hjemmesider skal også ha en oversikt over kontaktinformasjon til sine folkevalgte. Husk sted, dato og frist for tilbakemelding.
* Hvis du ikke får svar – ring! (og ring igjen). Det kan være litt vanskelig å få svar, så ikke vær redd for å purre. Se på det som en vennlig påminner og tenk at de er heldige som får deltatt i vår debatt om et så utrolig viktig tema.
* Cirka en uke før arrangementet er det lurt å sende en påminner med fullt program og tema / evt konkrete spørsmål som vil diskuteres under panelsamtalen/debatten. Samtalen blir alltid bedre når deltakerne kommer forberedt.

**Her er en invitasjonstekst som dere kan ta utgangspunkt i – og som tilpasses til arrangement og lokale behov:**

**Kjære (Navn eller parti)**

**På dato arrangerer Redd Barna xxx et folkemøte/filmvising/bokbad/arrangement om familiefattigdom i xx kommune. I den anledningen vil vi gjerne invitere deg til å delta i panelsamtale/debatt.**

Andelen barn som vokser opp i en fattig familie har de siste årene vært høye, også her i xx kommune. Over xx % av alle barn i kommune bor i en lavinntektsfamilie. (finn tall for din kommune her: [Bufdir fattigdom nettside](https://www2.bufdir.no/Statistikk_og_analyse/Barnefattigdom#/) ) Utviklingen har de siste årene være urovekkende.

Barn som Redd Barna har snakket med forteller at det å være fattig i Norge er flaut, og at man føler skam. Noen sier at de later som de ikke har lyst til å spille fotball eller gå i en bursdag, fordi de vet at foreldrene ikke har penger til å betale. Barna sier at mangel på penger kan føre til krangling hjemme, at det er vanskelig å konsentrere seg på skolen, at de kan bli mobbet, eller at de ikke har med nok mat på skolen. De forteller at de har mindre tro på framtiden. Barn som vokser opp i en lavinntektsfamilie kan dermed ha mindre muligheter til å tilegne seg ferdigheter og evner som gjør dem i stand til å jobbe seg ut av fattigdom som voksne. Det haster med å snu denne utviklingen, men det er mulig.

Redd Barna inviterer derfor til et folkemøte/filmvisning og samtale/bokbad for å belyse utfordringer og konsekvenser av familiefattigdom, for barna og familiene, og for samfunnet, og for å diskutere løsninger lokalt.

Under folkemøtet/filmvisning/arrangement vil lokale organisasjoner og fagpersoner (kan evt skrive inn hvem det er) fortelle om utfordringer og hva de mener skal til for at alle barn i xxx kommune skal ha en god oppvekst. Deretter vil vi ha en panelsamtale der politikere skal få ordet for å fortelle hvilke tiltak dere vil prioritere de neste fire årene for å bekjempe den økende fattigdommen blant barn og unge, med fokus på lokale tiltak i vår kommune.

Vi håper du vil sette av ettermiddagen til å delta på dette. Vi vil ettersende mer informasjon om arrangementet og temaer som vil diskuteres i politikerdelen.

**Hvor: xxx**

**Når: x xx, kl. xx - xx**

**Frist for tilbakemelding: xx**

Gi tilbakemelding om du kan komme, og bare spør om noe er uklart.

Om du ikke kan delta, setter vi stor pris på om noen andre fra ditt parti har mulighet til å komme.

Med vennlig hilsen

Redd Barna (sted)

Fornavn Etternavn

Epost og telefonnummer